โครงการในอนาคต

ในอดีตที่ผ่านมา ธุรกิจของบริษัท อิงกับตลาดรถยนต์ในประเทศ
ซึ่งส่งผลให้ผลการดำเนินงานของบริษัทฯ ลดลง ตามภาวะเศรษฐกิจ และอุตสาหกรรมรถยนต์
ในประเทศ อย่างไรก็ดี ที่ผ่านมา บริษัทฯ พยายามลดต้นทุนการผลิต และปรับปรุงวิธีการผลิต
และการดำเนินงานให้มีประสิทธิภาพมากขึ้น โดย ในปี 2545 บริษัทฯ ได้รับ มาตรฐาน ISO 9001
: 2000

ปัจจุบัน ตลาดรถยนต์เริ่มมีอัตราการเติบโตที่สูงขึ้น
แต่ตลาดเครื่องปรับอากาศรถยนต์ได้เปลี่ยนแปลงจากเดิมที่มีบางส่วนออกมาติดตั้งเครื่องปรับอากาศ
ภายนอกโรงงานประกอบรถยนต์ มาเป็นติดตั้งเครื่องปรับอากาศเกือบทั้ง 100 %
ที่งานประกอบรถยนต์ ทำให้ตลาดส่วนใหญ่ของบริษัท คือ ตลาด After Market หรือ
Replacement

และนอกจากนี้ บริษัทฯ ยังพยายามขยายตลาดไปยังต่างประเทศ
เพื่อไม่ให้อิงกับสภาวะเศรษฐกิจและอุตสาหกรรมในประเทศมากนัก

ในปี 2545 บริษัทฯ ได้ เพิ่มผลิตภัณฑ์เครื่องปรับอากาศสำเร็จรูปในอาคาร ภายใตยี่ห้อ “MORNING
STAR” ตั้งแต่รุ่น 12000 BTU จนถึง 60000 BTU ทั้งแบบแยกส่วน และติดผนัง
รวมทั้งโครงการผลิตเครื่องปรับอากาศประหยัดไฟ เบอร์ 5 ที่ปัจจุบัน มีรุ่น 12000 BTU
และบริษัทฯ มี โครงการที่จะพัฒนารุ่นขนาดใหญ่ขึ้น และมีแผนการที่จะขอรับมาตรฐานอุตสาหกรรม
มอก. เพื่อสามารถเข้า ประมูลงานโครงการขนาดใหญ่ของทั้งภาครัฐและเอกชน รวมถึง CE MARK
ซึ่งเป็นมาตรฐานสากล ความปลอดภัยของเครื่องใช้ไฟฟ้า ซึ่งจะทำให้บริษัทฯ
สามารถส่งออกเครื่องปรับอากาศในอาคาร ออกจำหน่ายในต่างประเทศ
และเป็นที่ยอมรับในคุณภาพของผลิตภัณฑ์ของบริษัท และนอกจากเครื่องปรับอากาศในบ้านนี้แล้ว
บริษัทฯ ยังมีแผนงานที่จะพัฒนาระบบเครื่องปรับอากาศในบ้านนี้แล้ว บริษัทฯ
ยังมีแผนงานที่จะพัฒนาระบบเครื่องปรับอากาศในอาคารขนาดใหญ่
ที่ใช้ในธุรกิจและโรงงานอุตสาหกรรม ในส่วนของตลาดเครื่องปรับอากาศในอาคารนี้
มีขนาดของตลาดค่อนข้างใหญ่มาก บริษัทฯ มีแผนที่จะนำเข้าโครงเครื่องปรับอากาศ ที่รูปร่างทันสมัย
และมีราคาถูกจากประเทศจีน เพื่อสามารถลดต้นทุน ให้สามารถแข่งขันกับตลาด
ซึ่งปัจจุบันมีการแข่งขันกันด้านราคาสูงมาก

ในส่วนของตลาดรถยนต์ บริษัทฯ ได้ออกชิ้นส่วนเครื่องปรับอากาศสำหรับรถเฉพาะรุ่นเช่น TOYOTA
, MERCEDES และ BMW โดยไม่ต้องดัดแปลง จำหน่ายในตลาด Replacement ซึ่งบริษัทฯ
มีแผนการที่จะผลิตชิ้นส่วนเครื่องปรับอากาศ สำหรับรถเฉพาะในรุ่นอื่น ๆ
เพื่อตอบสนองความต้องการของตลาดเพิ่มขึ้น

นอกจากนี้ บริษัทฯ ยังมีโครงการใหม่อีก 2 โครงการ คือ

1. เครื่องฟื้นฟูสภาพน้ำยาและอุปกรณ์

ธนาคารโลกได้ให้เงินสนับสนุน ผ่านกรมโรงงานอุตสาหกรรม กระทรวงอุตสาหกรรม
เพื่อให้ลดและเลิกใช้สารทำลายสิ่งแวดล้อม หรือน้ำยาแอร์รถยนต์ชนิด R12
กรมโรงงานอุตสาหกรรม ได้จัดสรรงบประมาณดังกล่าวออกเป็น 3 ส่วน ได้แก่

1.1 ให้เปล่าแก่ร้านแอร์รถยนต์ (ผ่านศูนย์พัฒนาฝีมือแรงงานทั่วประเทศ )
เพื่อนำมาใช้เป็นส่วนลดในการซื้อเครื่องฟื้นฟูสภาพน้ำยาตั้งงบประมาณไว้เพื่อให้ได้เครื่องฟื้นฟู 635
เครื่อง (เครื่องละประมาณ 1 แสนบาท )*

- บริษัทฯ
ได้รับการแต่งตั้งให้เป็นผู้แทนจำหน่ายแต่เพียงผู้เดียวในประเทศไทยสำหรับเครื่องฟื้นฟูสภาพน้ำยายี่ห้อ
SKYE จากสหรัฐอเมริกา

2.  ให้เปล่าแก่ร้านแอร์รถยนต์ เพื่อนำมาซื้อวัสดุอุปกรณ์ที่ใช้ในร้านแอร์รถยนต์ เช่น
    เครื่องวัดความดัน เครื่องตรวจเช็คจุดรั่ว โดยตั้งงบให้ร้านแอร์จำนวน 2,700 ร้าน
    มูลค่าวัสดุอุปกรณ์ชุดละประมาณ 50,000 บาท

3.  ซื้อเครื่องตรวจวัดชนิดของน้ำยาแอร์รถยนต์ 700 ชุด (มูลค่าชุดละประมาณ 70,000 บาท)
    มอบให้แก่

  - กรมการขนส่งทางบก เพื่อตรวจเช็คน้ำยาแอร์รถยนต์ในเวลาที่นำรถเข้าตรวจสภาพ

  - สถานตรวจสภาพรถยนต์ของเอกชน (ตรอ.)

  - สถาบันพัฒนาฝีมือแรงงาน เพื่อไว้ใช้ฝึกสอนอบรม

  - กรมศุลกากร

บริษัทฯ คาดหวังว่าจะได้ส่วนแบ่งการตลาดจากรายการนี้ 30%
ซึ่งกรมโรงงานอุตสาหกรรมกำหนดระยะเวลาดำเนินการไว้ให้เสร็จสิ้นภายในปี 2548

* สำหรับร้านแอร์รถยนต์ที่พลาดหวังจากการรับเงินสนับสนุนนี้ อาจไม่เต็มใจที่จะซื้อเครื่องฯ
ที่มีราคาแพง บริษัทฯ จึงได้พัฒนาและเตรียมการที่จะผลิตเครื่องฟื้นฟูสภาพน้ำยาเอง โดยใช้ชื่อยี่ห้อ
NeoZone ซึ่งจะมีราคาต่ำกว่า เครื่องฯ ที่นำเข้าจากต่างประเทศถึง 50% บริษัทฯ คาดการณ์ว่า
เครื่องฟื้นฟูสภาพน้ำยาจะเป็นสินค้าที่ร้านแอร์ทุกร้านจะต้องมีในอนาคต
เนื่องจากจะทำให้ต้นทุนของร้านแอร์ถูกลงจากการที่ไม่ต้องซื้อน้ำยาเข้ามาใช้
ขณะที่น้ำยาแอร์จะมีราคาสูงขึ้นเรื่อยๆ อันเนื่องมาจากข้อตกลงพหุภาคีในพิธีสารมอนทรีออล
ที่กำหนดให้ลดการผลิตน้ำยาแอร์ เพื่อปกป้องชั้นบรรยากาศของโลก บริษัทฯ คาดหวังว่า
จะสามารถเปิดการขาย NeoZone ได้ในปี 2547 นี้ ประมาณ 100 เครื่อง

2.  แอร์รถยนต์ติดตั้งใหม่

  บริษัทฯ ได้เข้าเสนองานติดตั้งระบบแอร์รถยนต์ทั้งระบบให้แก่ บริษัทที่ได้รับเหมาหรือรับ

สัมปทาน รวมทั้งบริษัทที่มีรถยนต์ในกิจการจำนวนมาก ได้แก่

-   รถ กทม. บริษัทฯ ได้ทำการติดตั้งแอร์รถยนต์ให้รถขนขยะ และรถยนต์
    เพื่อใช้ในการประชุมเอเปคของ กทม โดยผ่านผู้ได้รับสัมปทานประมูลได้จำนวน 299 คัน
    ได้ทำการติดตั้งและส่งมอบแล้วในปี 2546 ขณะนี้กำลังทำการออกแบบและเสนอราคาอีกจำนวน
    403 คัน ซึ่งคาดว่า บริษัทฯ จะได้รับคำยืนยันคำสั่งซื้อภายในไตรมาส 2 ของปี 2547
    และจำนวน 450 คัน ในปี 2548 ( อยู่ระหว่างการยื่นประมูล )

-   รถส่งขนมปังของฟาร์มเฮ้าส์ จำนวน 250 คัน ขณะนี้อยู่ระหว่างการติดตั้งและทยอยส่งมอบ
    นอกจากนี้ยังมีโครงการต่อเนื่องถึงปี 2548 อยู่ระหว่างการพิจารณาอีกจำนวน 150 คัน

-   รถ Shuttle bus ของบริษัท Kraft
    ซึ่งได้รับสัมปทานให้ทำการขนส่งผู้โดยสารภายในสนามบินสุวรรณภูมิ บริษัทฯ
    ได้เสนอราคาและได้รับความเห็นชอบจากลูกค้าแล้ว
    ขณะนี้อยู่ระหว่างการติดตั้งงานตัวอย่างเพื่อทดสอบประสิทธิภาพและคุณภาพ
    ทั้งนี้มีเป้าหมายการสั่งซื้อที่ 100 คัน ในปี 2547 บริษัทฯ
    กำลังพิจารณาเพื่อให้ได้งานติดตั้งแอร์ในรถดับเพลิงซึ่งทำการประกอบโดยบริษัทนี้